ការសម្ភាសន៍របស់លោកយាយជា ហៀង

ក៖ អ្នកសម្ភាសន៍ឈ្មោះ ហេង សុវណ្ណនរិន្ទ ខ៖ អ្នកត្រូវគេសម្ភាសន៍ឈ្មោះជា ហៀង

***ពត៌មានសង្ខេបរបស់លោកយាយជា ហៀង***

*សព្វថ្ងៃនេះលោកយាយជា ហៀងមានអាយុ៧៦ឆ្នាំហើយ គាត់កើតនៅឆ្នាំចរ ថ្ងៃពុធ ខែកត្តិក នៅកំពុងភ្លុកខេត្តសៀមរាប។ គាត់មានបងប្អូន៣នាក់ ស្រីទាំងអស់ហើយគាត់ជាកូនទី១ក្នុងគ្រួសារ។ កាលពីគាត់អាយុប្រហែលជា៣ ៤ឆ្នាំឪពុកម្តាយរបស់គាត់បានបែកបាក់គ្នា ហើយម្តាយគាត់ក៏មានគ្រួសារមួយទៀត។ កាលគាត់អាយុ២១ឆ្នាំ គាត់បានរៀបអាពាហ៍ពិពាហ៍ពេលសម័យប៉ុល ពត ហើយដល់ពេលដែលប៉ុល ពតចូលមកវាបានស្នើរប្តីរបស់គាត់ទៅបាត់រហូតដល់សព្វថ្ងៃនេះទៅ។ ពេលសម័យប៉ុល ពតបានបញ្ចប់គាត់បានមានគ្រួសារថ្មីមួយទៀត ហើយក៏បានបែកបាក់គ្នាវិញបន្សល់នៅកូន៣នាក់។*

ក៖ បាទជាដំបូងខ្ញុំសូមថ្លែងអំណរគុណដល់យាយដែលបានឲ្យខ្ញុំសម្ភាសន៍ពីប្រវិត្តរបស់យាយ ហើយការសម្ភាសន៍ណឹងត្រូវបានរៀបចំដោយសាកលវិទ្យាល័យមួយដែលមានឈ្មោះថាព្រីហាំយ៉ង់ដែលនៅឯសហរដ្ឋអាមេរិក។ បាទ គោលបំណងរបស់សាកលវិទ្យាល័យគឺចង់សម្ភាសន៍ប្រវិត្តប្រជាជនខ្មែរ ដើម្បីរក្សារទុកប្រវិត្តប្រជាជនខ្មែរដើម្បីឲ្យកូនចៅជំនាន់ក្រោយរបស់យាយអាចស្គាល់ពីប្រវិត្តរបស់ជីដូនជីតាហើយរៀនអំពីប្រវិត្តរបស់ពួកគាត់ណាយាយ បាទហើយចឹងនៅពេលដែលខ្ញុំសម្ភាសន៍យាយចប់ ខ្ញុំនឹងដាក់ការសម្ភាសន៏របស់យាយណឹងនៅក្នុងវេបសាយរបស់សាលាដែលមានឈ្មោះថា [www.cambodianoralhistory.byu.edu](http://www.cambodianoralhistory.byu.edu) ណាយាយ ចឹងតើយាយយល់ព្រមឲ្យខ្ញុំដាក់សម្ភាសន៍របស់យាយចូលទៅក្នុងវេបសាយរបស់សាលាទេយាយ?
ខ៖ បាន។

ក៖ សម្រាប់ថ្ងៃខែដែលខ្ញុំសម្ភាសន៍យាយនេះគឺ នៅថ្ងៃទី២៦ ខែមករា ឆ្នាំ២០២១​ ហើយការសម្ភាសន៍នេះត្រូវបានធ្វើឡើងនៅភូមិ៦ ឃុំចុងឃ្នៀស កុ្រុងសៀមរាប ខេត្តសៀម

រាប បាទហើយខ្ញុំជាអ្នកសម្ភាសន៍ឈ្មោះ ហេង សុវណ្ណនរិន្ទ អញ្ចឹងខ្ញុំចង់សួរថាតើយាយមានឈ្មោះពេញឈ្មោះអ្វីដែរយាយ?

ខ៖ ឈ្មោះពិតមានតែជាហៀងណឹងឯង។

ក៖ ជា ហៀង?

ខ៖ ចាស។

ក៖ ចុះអត់មានឈ្មោះហៅក្រៅទេយាយ?

ខ៖ អត់រហូត។

ក៖ ចុះមកដល់ឆ្នាំនេះយាយមានអាយុប៉ុន្មានឆ្នាំហើយយាយ?

ខ៖ ៧៦ហើយ។

ក៖ ចុះយាយចាំថ្ងៃខែឆ្នាំកំណើតយាយបានទេយាយ?

ខ៖ ចាំ ឆ្នាំចរ ថ្ងៃពុធ ខែកត្តិក។

ក៖ ចុះឆ្នាំបារាំងវិញយាយចាំបានទេ?

ខ៖ បារាំងអត់បានគិតគូរអីទេ។

ក៖ ចុះយាយមានស្រុកកំណើតនៅឯណាដែលយាយ?

ខ៖ មុននៅកំពង់ភ្លុក ដល់ម៉ែខ្ញុំបានប្តីទៅខ្ញុំនៅតូចក៏តាមគាត់នៅវត្តពោធិយើង បានប្តីនៅនោះឯងដល់នេះគាត់ងាប់អស់ទៅ។

ក៖ ចុះយាយមានបងប្អូនប៉ុន្មាននាក់ដែរយាយ?

ខ៖ បងប្អូន៣នាក់។

ក៖ ហើយយាយជាកូនទីប៉ុន្មានដែរ?

ខ៖ ខ្ញុំទី១។

ក៖ បងគេបង្អស់ចឹង?

ខ៖ ចាស។

ក៖ ហើយប្រុប៉ុន្មាន ស្រីប៉ុន្មានដែរយាយ?

ខ៖ អត់ មានតែស្រីទាំងអស់៣នាក់។

ក៖ ចុះយាយមានបងប្អូនស្រី៣នាក់ណឹងយាយមានអារម្មណ៍ម៉េចដែរយាយ? ធ្លាប់នឹកថាចង់បានបងប្អូនបងប្រុសអត់ទេ?

ខ៖ ចង់បានវាអត់មានទៅតែស្រីណឹងឯង។

ក៖ ចុះមានធ្លាប់មានគិតថាបើមានបងប្អូនប្រុសប្រហែលជាអញ្ចេះអញ្ចុះអីអត់ទេ?

ខ៖ ដល់មកបានចៅសុទ្ធតែប្រុស។

ក៖ បាទយាយ ចុះយាយអាចប្រាប់ឈ្មោះបងប្អូនទាំងអស់របស់យាយបានទេ?

ខ៖ បានតើ មួយឈ្មោះហឿនបន្ទាប់ខ្ញុំ មួយទៀតកែវប៉ុណ្ណោះឯង។

ក៖ ចុះកាលណឹង កាលនៅសម័យប៉ុល ពតណឹងយាយមានអាយុប៉ុន្មានដែរយាយ?

ខ៖ ៣៥ហើយ ចូល៣៦ហើយណា។

ក៖ ចុះកាលណឹងយាយមានគ្រួសារហើយមានទេយាយ?

ខ៖ មានហើយគេយកទៅវាយចោល។

ក៖ បាទ ចុះយាយមានដឹងថាម៉េចបានគេយកទៅវាយចោលអត់ទេ?

ខ៖ គេថាយើងស្វាយត្រាន។

ក៖ បាទ។

ខ៖ គេថាយើងទាហាន ប៉ុន្តែការពិតទៅកម្មករគេ។

ក៖ ចុះកាលណឹងពីមុនដែលយាយទៅ ឬក៏ពីមុនចូលដល់សម័យប៉ុល ពត មិនមានការទម្លាក់គ្រាប់បែកពីយន្តហោះមែនទេយាយ?

ខ៖ ទម្លាក់យើងនេះចុងឃ្នៀសនេះឯង។

ក៖ បាទ យាយអាចប្រាប់បន្តិចទេថាការស់នៅសម័យណឹង ឬក៏ពេលណឹងយាយមានអារម្មណ៍ម៉េចដែរ ឬក៏យាយចាំអ្វីខ្លះដែរ?

ខ៖ មានអារម្មណ៍អីមានតែផ្លូវរត់ ទម្លាក់គ្រាប់បែកចូលត្រង់សេក៏នៅមិនបានក៏ទៅឃ្លាំង គេយកគ្រួសារខ្ញុំទៅឃ្លាំង ទៅក៏ទៅតាមគេទៅ គេសណ្តោងទូកទៅ។

ក៖ ចុះកាលណឹងយាយដឹងទេថាហេតុុអីក៏គេទម្លាក់គ្រាប់បែកដែរយាយ? ម៉េចបានគេទម្លាក់គ្រាប់បែក សុខៗគេទម្លាក់គ្រាប់បែកមានដឹងពីចាស់ៗទេថាម៉េចបានគេទម្លាក់គ្រាប់បែកដែរ?

ខ៖ ថាវៀតណាមអីចូល ខ្មែរក្រហមខ្មែរអីទៅណាចូលទៅ គេជម្លៀសទៅក៏ទៅនិងគេទៅមិនបានចាប់ភ្លឹសអីសណ្តោងទូកក៏ព្រុយ ទៅដល់កំពង់ភ្លុក កំពង់ភ្លុកហើយឃ្លាំង។

ក៖ ចុះកាលណឹងខ្ញុំលឺថាទាហានលន់ នល់ ជាអ្នកទម្លាក់គ្រាប់បែកដើម្បី ការពិតអាមេរិកទម្លាក់គ្រាប់បែកដើម្បីដេញខ្មែរក្រហមមែនទេយាយ?

ខ៖ ចាស ដេញខ្មែរក្រហមទៅ។

ក៖ បាទយាយ ចុះកាលពីយាយនៅក្មេងវិញយាយបានទៅចូលរៀនចូលអីទេយាយ?

ខ៖ រៀន។

ក៖ រៀននៅឯណាដែរកាលណឹងយាយ?

ខ៖ យើងវត្តពោធិយើង វត្តអារញ្ញា។

ក៖ រៀនដល់ថ្នាក់ទីប៉ុន្មានដែរយាយ?

ខ៖ កាលណឹងថ្នាក់ទី៩យើង។

ក៖ អរ ចឹងមានន័យថាចេះអាន និង ចេះសរសេរអក្សរខ្មែរយើងហើយ?

ខ៖ ចេះហើយប៉ុន្តែសព្វថ្ងៃភ្លេចមុខភ្លេចក្រោយដែរ មិនសូវចាំ បើលេខអីចេះតែនេះទៅ។

ក៖ ចុះកាលណឹងមានបង្រៀនភាសាបារាំងអីទេយាយ?

ខ៖ អត់ទេ ទើបតែរៀនបារាំងបានបន្តិច ខ្ញុំអាយុ១៧ឈប់បណ្តោយ។

ក៖ បាទយាយ ចុះយាយអាចប្រាប់បន្តិចបានទេថាការរៀនសូត្រនៅសម័យមុនណឹងណា រៀនរបៀបម៉េចដែរ គ្រូម៉េចដែរ ខ្ញុំលឺថាគ្រូកាចៗអីចឹងណា?

ខ៖ យាយជួយរៀបរាប់តិចមក គ្រូមានអីតែយើងធ្វើខុសចេះតែកាចហើយ បើយើងនៅស្ងៀម អង្គុយស្ងៀមទៅអត់អី ប្រុសៗវាឡូឡាទៅក៏ត្រូវរំពាត់តែទាំាងអស់គ្នាណឹងឯង យើងអង្គុយតែស្ងៀមវាដែលអី គ្រូវាមិនកាចប៉ុន្មានទេ មកពីយើងឡូឡាពេញសាលាទៅគេវាយទៅ មិនតែវាយតែគេទេវាយទាំងឯងទៀត។

ក៖ យើងអត់មាត់ផង?

ខ៖ ចាសអត់មាត់ក៏វាយហ្អែងទាំងអស់ ក្នុងសាលាដាក់ទាំងអស់២បន្ទាត់ៗ។

ក៖ ចុះកាលណឹងរៀនប៉ុន្មានពេលដែរយាយ?

ខ៖ មានពេលអី រៀនព្រឹកល្ងាចប៉ុណ្ណោះឯង។

ក៖ រៀនទាំងពីរពេលម៉ង?

ខ៖ ចាស ព្រឹកផង ល្ងាចផង។

ក៖ ចឹងនៅពេលដែលគេទម្លាក់គ្រាប់បែកខ្លាំងពេកយាយក៏បានជម្លៀសទៅកាន់កំពង់ភ្លុក?

ខ៖ ចាស ទៅពីកំពង់ភ្លុកហើយបានទៅជូនយើងទៅដល់ឃ្លាំងទៀត។

ក៖ ប៉ុន្តែកាលណឹងកងទ័ព្ធខ្មែរក្រហមចូលមកក្នុងភូមិនៅយាយ?

ខ៖ ចូលហើយ ចូលទៅជម្លៀសទៅនៅនោះទៅនៅឃ្លាំង ធ្វើការនោះធ្វើត្រីធ្វើអីជាប់រហូត រាប់តែខែរាប់តែឆ្នាំទៅណា ដល់ថ្ងៃមួយនោះឯង ខ្ញុំកំពុងតែធ្វើត្រីៗគេហៅខ្ញុំទៅ ទៅលើ គេបញ្ជូនខ្ញុំទៅណាទៅណាខ្ញុំអត់ដឹងទេណា ប៉ុន្តែខ្ញុំនឹកឃើញថា គេបញ្ជូនខ្ញុំទៅបានតែផ្លូវងាប់ ប៉ុនដល់នេះទៅគេឲ្យខ្ញុំរៀបខោអាវគេដាក់អង្ករដាក់អីឲ្យខ្ញុំ អង្ករកការចុងអង្ករ៥គីឡូ ខ្ញុំថាប្រសិនជាគេយកយើងទៅវាយចោលគេដែលឲ្យអង្ករយើងនឹកឃើញចុះឯងណាអត់មាត់ទេនៅតែស្ងៀម គេឲ្យរៀបឥវ៉ាន់ហើយក៏ទៅព្រុយណឹងឯង ទៅលើទៅខាងលើ ខ្ញុំធ្វើត្រីនៅទន្លេរាប់ឆ្នាំហើយ ភ្លើយត្រីកាប់ ពុះត្រីអីរហូតណឹង ដល់នេះទៅគេជម្លៀសទៅនៅលើទៀត ទៅនៅឯឃ្លាំងលើកន្លែងតាមុំណឹងគេឲ្យនៅឡើង៥យប់ ដល់នេះគេបញ្ជូនទៅដល់ដំដែកបណ្តោយ ដល់បញ្ជូនដំដែកទៅគេសួរខ្ញុំចង់ទៅជួបម៉ែឪអត់ដែលយើងឆ្លើយពាក្យថា៧៧ ៧៧ណា យើងចូលមកនៅ៧៧ណា ទៅគេជម្លៀសខ្ញុំទៅគេសួរទៀត សួរខ្ញុំឆ្លើយថា៧៧ទៀតចុះខ្ញុំឆ្លើយពាក្យណាពាក្យនោះជាប់ឆ្លើយម្តងអញ្ចេះម្តងអញ្ចុះគេថាយើងអញ្ចេះអញ្ចុះទៀត ទៅដល់នេះចង់ទៅស្រុកអត់ខ្ញុំថាដែលមិនចង់ហាចង់ជួបម៉ែឪ ទៅគេឲ្យសរសេរសំបុត្រទៅគេឲ្យខ្ញុំជិះអាត្រាក់ទៅ ទៅទៅដល់ភូមិអូរយើងនេះ ទៅខ្ញុំនៅភូមិអូរជាប់រហូតទាល់តែវៀតណាមចូលវាយរហូត។

ក៖ តែ២កន្លែងទេជម្លៀសកាលណឹង?

ខ៖ ២ណឹងឯជម្លៀសកាលណឹង។

ក៖ ចឹងមានន័យថានៅកំពង់ភ្លុកគេឲ្យធ្វើត្រី ចុះនៅខាងណឹងគេឲ្យធ្វើអ្វីដែរ?

ខ៖ នៅឯងនោះហា?

ក៖ បាទនៅខាងដំដែកណឹងណា?

ខ៖ ដំដែកគេជម្លៀសយើងចេញទៅ ទៅនៅភូមិអូរវិញ។

ក៖ ភូមិអូរណឹងធ្វើអ្វីដែរយាយ?

ខ៖ មានអីមានតែស្ទូងដកកាប់ កាប់ចំការ កាប់ព្រៃ ឆ្ការអីទាំងអស់ណឹងឯង ធ្វើស្រែទេកន្លែងត្រង់នោះធ្វើស្រែ។

ក៖ បាទ ចុះកាលណឹងគេឲ្យធ្វើការណឹងគេមានដាក់កំណត់អីម៉េចខ្លះដែរយាយ?

ខ៖ ដាក់កំណត់គេថាឲ្យដកសំណាប៥ផ្លូន ក៏៥ផ្លូន តែខ្ញុំធ្វើវាមិនគ្រប់ទៅក៏វ៉ាល់ល្ងាចបានតែ៤ផ្លូន គេសួរថាគ្រប់ហើយគ្រប់ហើយគ្រប់ទាំងអស់គ្នាណឹងឯង ស្រីកាន់ក្តាប់យើងទៅ គេថាគេធ្វើមេកើយយើង គេដាក់មួយក្រុមៗ។

ក៖ មេការណឹងស្រី៊

ខ៖ ចាស ស្រីដូចគ្នា តែគេមិនបានរាប់មិនបានអីទេថាគ្រប់ៗ ឈ្លើងឡើងរវ័ន ឈ្លើងក្រឡាស់ ទឹកត្រឹមណេះដកសំណាប យើងនៅក្រោមគេចេះតែធ្វើទៅ។

ក៖ ដកតាំងពីម៉ោងប៉ុន្មាន ងើបតាំងពីម៉ោងន្មាន?

ខ៖ អត់ទេទៅពីម៉ោង៥ទៅ ដល់ម៉ោង១១វាឲ្យមកវិញមកហូបបាយវិញ ហូបបបរ។

ក៖ ចុះកាលណឹងក្នុងកន្លែងដែលយាយនៅធ្លាប់មានអ្នកណាដែលធ្វើខុសអី លួចអីគេហូប គេធ្វើម៉េចដែរចំពោះអ្នកដែលធ្វើខុសណឹងយាយ?

ខ៖ អ្នកធ្វើខុសនៅកន្លែងខ្ញុំអត់ទេគេ គេនេះឲ្យយើងកែប្រែកុំលួចគេទៀតថ្ងៃមុខថ្ងៃក្រោយ។

ក៖ អញ្ចឹងមានន័យថាគេឲ្យទៅកសាងខ្លួន?

ខ៖ ចាស ដូចថាគេប្រជុំក្នុងមួយក្រុមទៅគេប្រាប់យើង យើធ្វើខុសទៅគេប្រាប់យើងកុំឲ្យលួចគេទៀតអីទៀតនោះណា ទៅយើងកែប្រែខ្លួនយើងទៅទៅខ្ញុំមិនដែលហ៊ានលួចអ្នកណាទេ មានស្លឹកដំលូងស៊ីស្លឹកដំឡូង។

ក៖ ចុះចំពោះអារម្មណ៍យាយផ្ទាល់វិញចំពោះសម័យប៉ុល ពតយាយមានអារម្មណ៍ម៉េចដែរយាយ ឬក៏មានគំនិតម៉េចដែរចំពោះសម័យប៉ុល ពតដែលកន្លងមកដែលយាយឆ្លងកាត់មកណឹង៊

ខ៖ ទេ អត់មានគំនិតអីទេ ចេះតែនិយាយគ្នាទៅចំមើលក្រែងគេមករំដោះយើងអញ្ចេះ
អញ្ចុះចេះតែនិយាយខ្សិបគ្នាឯងនោះណា ទៅគេដល់រហៀងៗគេឲ្យយើងនេះទៅប្រជុំនៅកន្លែងវត្តល្អក់ នៅវត្តល្អក់ជម្លៀសគេឲ្យយើងទៅប្រជុំខ្ញុំអត់ទៅទេខ្ញុំដឹងខ្ញុំអត់ទៅអត់ហ៊ានទៅ ស្រាប់តែដល់ទៅគេថាផ្អើលបាញ់គ្នាក៏ខ្ញុំអត់បានទៅខ្ញុំនៅផ្ទះ ទៅក៏ម្នាក់ៗរត់ ពួកមិត្តពួកអីរត់ទៅ វៀតណាមចូល។

ក៖ ចុះយាយអាចជួយរៀបរាប់បានទេថាពេលដែលគេចូលរំដោះណឹង គេចូលមក
ណឹងណា យាយធ្វើអ្វីខ្លះដែរ? យាយធ្វើដំណើរ ធ្វើអីខ្លះ ឬក៏មានព្រឹត្តការណ៍អីកើតឡើងខ្លះចឹងណាយាយ?

ខ៖ ពេលវៀតណាមចូល?

ក៖ បាទណឹងហើយ។

ខ៖ វៀតណាមចូលមានតែស្រវ៉ាឆ្នាំង នៅសហករណ៍ដណ្តើមគ្នាវ៉ល់ ស្រូវអីរត់យករៀងខ្លួនទៅ អាស្រូវច្រូតខ្លួនឯងចុះពួកវៀតណាមចូលហើយចេះតែនេះទៅ ទៅស្រវា៉ ស្រវ៉ាបាន៣បាវនិងគេដែរ ប៉ុន្តែមូលដ្ឋានចាស់នៅច្រើន ចុះគេដឹងផែនការណ៍គេ ឆ្នាំងយើងចានយើងយកទៅដាក់សហករណ៍គេយកអស់ គេដឹងមុនយើង យើងដឹងក្រោយគេ។

ក៖ ចឹងម្នាក់ៗគិតតែស្រវ៉េស្រវ៉ារត់រៀងខ្លួនយាយ?

ខ៖ នោះឯង ឆ្នាំងចានឯងគេយកទៅដាក់និងគេក៏អត់បានដែរ គេយកអស់ពួកមូលដ្ឋានចាស់គេយកអស់ គេនៅនោះយើងអ្នកថ្មីបានអី។

ក៖ បាទយាយ។

ខ៖ វេទនាណាស់លោកគ្រូអើយ។

ក៖ ចុះកាលណឹងមកជួបជុំបងប្អូនគ្នាណឹងរបៀបណាដែរយាយចំណាយពេលប៉ុន្មានដែរបានមកជួបជុំគ្នាវិញ?

ខ៖ មកនៅស្រុកវិញហា?

ក៖ បាទ ជួបជុំបងប្អូនគ្នាវិញ?

ខ៖ ខ្ញុំមកមុនគេ ប្អូនខ្ញុំគេបានប្តីនៅគោកមនបៀតដំដែកនោះ ទាល់តែម៉ែខ្ញុំខូចទៅបានគេមកធ្វើបុណ្យគាត់ ខ្ញុំមកមុនគេប៉ុណ្ណោះឯងនាំម៉ែខ្ញុំមកមុន ចុះគាត់នៅជាមួយខ្ញុំគេបានប្តីបានប្រពន្ធគេបែកអស់ មីមួយនោះមីពៅគេវាទៅចល័ត ចល័តបាត់ៗ មានតែមីបន្ទាប់ខ្ញុំទេគេបានប្តីនៅគោកមននៅនោះ ការនៅអាពតណឹងឯង មកដល់ផ្ទះគេរុះអស់រលីងអត់មានអីនៅ កាប់ដើមឬស្សី។

ក៖ មកដល់អស់រលីងម៉ង?

ខ៖ អស់រលីង នៅតែដីទទេ ប៉ុនកន្លែងខ្ញុំនោះវាស្រួលទេ ដូចគេវិហារព្រហ្មនោះគេ ខុសអីដាក់ ខុសអីសម្លាប់។

ក៖ នៅឯណាយាយ?

ខ៖ នៅស្រុកវិហារព្រហ្ម។

ក៖ វិហារព្រហ្ម?

ខ៖ ចាស វត្តវិហាព្រហ្ម អ្នកណាជម្លៀសទៅនៅនោះវេទនា។

ក៖ បាទយាយ ចុះម្តាយរបស់យាយមានឈ្មោះអ្វីដែរយាយ?

ខ៖ ឈ្មោះយាយមើ។

ក៖ យាយមើ?

ខ៖ ចាស។

ក៖ ចុះបើគិតមកដល់ឥឡូវគាត់ប្រហែលអាយុប៉ុន្មានហើយ?

ខ៖ កាលគាត់ខូច៦០ជាងហើយ។

ក៖ គាត់ខូចប៉ន្មានឆ្នាំហើយចឹង?

ខ៖ យូរហើយលោកគ្រូតាំងពីចូលស្រុកមក។

ក៖ អរ ប្រហែលជាអាយុ១០០ហើយដឹងមើលទៅមកដល់ឥឡូវ?

ខ៖ មិនដល់ទេលោកគ្រូ កាលជម្លៀសនៅនោះគាត់អាយុ៦០ គាត់៦០ ដល់ចូលស្រុកវិញមកដល់បាន៦០បរបូរគាត់ងាប់បណ្តោយ ងាប់ពីអាពតយើងវៀតណាមចូលហើយ គាត់មកងាប់ឯណេះមកងាប់នៅស្រុក បើឪពុកខ្ញុំបានងាប់ភូមិអូរធ្វើបុណ្យឯណោះ
ឯង។

ក៖ ចុះម្តាយរបស់យាយមានស្រុកកំណើតនៅឯណាដែរយាយ?

ខ៖ នៅកំពង់ភ្លុកណឹងឯង ប៉ុនគាត់បានប្តីទៅខ្ញុំនៅតូច។

ក៖ ចឹងមានន័យថាគាត់មានគ្រួសារ២?

ខ៖ ចាស ២ បានខ្ញុំមួយខ្ញុំនៅតូចប្រហែល៣ ៤ឆ្នាំ ទៅគេចូលដណ្តឹង។

ក៖ ក៏ដូរមកនៅនេះវិញ?

ខ៖ ចាស នៅវត្តពោធិយើង។

ក៖ បាទយាយ ចុះម្តាយជាមនុស្សបែបណាដែរយាយ? គាត់ជាមនុស្សកាច ឬក៏ស្លូតដែរម្តាយយាយ?

ខ៖ ម៉ែខ្ញុំមិនដែលកាចទេលោកគ្រូ មានតែបងប្អូនគាត់ទេកាចៗ ម៉ែខ្ញុំស្លូតណាស់មិនសូវចេះមាត់ទេ។

ក៖ ចុះម្តាយរបស់យាយប្រកបការងារអ្វីដែរដើម្បីចិញ្ចឹមជីវិតកាលណឹងយាយ?

ខ៖ កាលនៅនោះមានអីធ្វើនំធ្វើអីឲ្យខ្ញុំរែកលក់ប៉ុណ្ណោះឯង ធ្វើលត់ទៅ ធ្វើអីគ្រប់សព្វទៅ បាញ់ឆែវចេះតែចាក់ឲ្យខ្ញុំរែកលក់រហូតមក។

ក៖ បាទយាយ ចុះយាយមានអនុស្សាវរីយ៍ ឬក៏ចងចាំអ្វីខ្លះដែរជាមួយម្តាយយាយដែលមិនអាចបំភ្លេចបានដល់ឥឡូវណា?

ខ៖ ទេគាត់មិនដែលធ្វើអីឲ្យខ្ញុំពិបាកចិត្តផងម៉ែខ្ញុំ គាត់មិនដែលធ្វើបាបខ្ញុំទេ គាត់ប្រើតែលក់អីៗណឹងចេះតែទៅៗ។

ក៖ ចុះយាយមានអនុ្សាវរីយ៍ល្អ អនុស្សាវរីយ៍ល្អ ឬក៏មានបទពិសោធន៍ដែលកម្សត់ ឬក៏សប្បាយជាមួយម្តាយដែលយាយមិនអាចបំភ្លេចបាន?

ខ៖ ចុះគាត់មានដែលធ្វើបាបខ្ញុំឲ្យខ្ញុំចេះតែសប្បាយរហូតទៅ គាត់មិនដែលធ្វើបាបខ្ញុំផងមិនដែលវាយខ្ញុំទេម៉ែខ្ញុំ។

ក៖ បាទយាយ ចុះឪពុករបស់យាយឈ្មោះអ្វីដែរយាយ?

ខ៖ ឪពុកខ្ញុំទាំងអស់វា២ណា។

ក៖ បាទ ឪពុកមុន?

ខ៖ ឪពុកមុនឈ្មោះស៊ុន ប៉ុន្តែម៉ែខ្ញុំលែងគ្នាទៅគាត់បែកគ្នាណមិនដឹងគាត់ទៅណាមកណីទេ ទៅខ្ញុំមកនៅជាមួយឪពុកក្រោយ គាត់ស្រលាញ់ខ្ញុំ។

ក៖ ឈ្មោះអីដែរ?

ខ៖ ឈ្មោះជា។

ក៖ ជា?

ខ៖ ចាស ប៉ុនខ្ញុំហៅគាត់តែអ៊ុំៗ អត់បានហៅពុកទេ។

ក៖ អរ ចឹងអ៊ុំដាក់ត្រកូលណឹងគឺដាក់ត្រកូលឪពុកក្រោយទេ?

ខ៖ ចាស ឪពុកក្រោយ ឪពុកមុនអត់បានដាក់។

ក៖ ចុះឪពុកក្រោយអ៊ុំណឹង គាត់ជាមនុស្សបែបណាដែរ? គាត់ជាមនុស្សស្លូត ឬក៏កាចដែរយាយ?

ខ៖ តែម៉ែខ្ញុំរកវាយខ្ញុំគាត់ គាត់ថាឲ្យ ប្តីគាត់ល្អណាស់អូន អត់ដែលមកជេរខ្ញុំចេះចុះអត់ ខ្ញុំឪពុកចុងមែនតែគាត់មិនដែលកាចដាក់ខ្ញុំទេ។

ក៖ ចុះគាត់កាលណឹងប្រកបការងារអ្វីដែរយាយដើម្បីចិញ្ចឹមជីវិត៊

ខ៖ កាលនោះគាត់ធ្វើប្រហុកធ្វើអី គាត់ជំនួញប្រហុក គាត់ទៅទិញប្រហុកបានមកយកមកធ្វើប្រហុកនៅផ្ទះ ទៅខ្ញុំមិនដែលបានធ្វើអីលក់តែនំលក់តែអី រែកលក់។

ក៖ ចុះឪពុកម្តាយរបស់យាយធ្លាប់បានប្រាប់ ប្រវិត្តគាត់កាលពីក្មេងៗមកកាន់យាយ ថាប្រវិត្តគាត់កាលពីក្មេងម៉េចអីម៉េច?

ខ៖ ពីក្មេងមិញគ្រាន់តែថាគាត់ស៊ីឈ្មួលគេប៉ុណ្ណោះឯង ជួលឡូជួលអីទៅ ដល់ខ្ញុំថាធំហើយខ្ញុំចង់ទៅជួលគេគាត់ថា មិនបាច់ទៅទេអញជួលគេរួច អញធ្លាប់បួសហើយ ធ្លាប់កម្សត់ហើយកូនឯងមិនបាច់ទៅទេ ទៅក៏ម៉ែខ្ញុំថាអញ្ចុះខ្ញុំអត់ដែលទៅណាទេ នៅរែកតែលក់ឥវ៉ាន់ រែកលក់ទៅ បាញ់ឆែវទៅ នែមទៅ ចេះតែលក់រហូតធ្វើអីលក់ រកស៊ីមិនពិបាកទេតែប៉ុណ្ណោះឯង។

ក៖ កាលណឹងលក់ដាច់ទេយាយកាលណឹង?

ខ៖ កាលនោះ មួយចានមួយរៀល ៥កាក់ ១រៀល គ្រាន់ថាចាយរៀលតើ ចាយលុយ៥កាក់ម៉ែខ្ញុំឲ្យ ទៅរៀនម្នាក់ មួយព្រឹក៥កាក់ ល្ងាច៥កាក់ ខ្ញុំហូបអត់ឆ្អែតផង ដល់នេះខ្ញុំបបរដាក់អាំងត្រីទៅខ្ញុំហូប នៅសាលា ១០០ ស៊ីម៉េចគ្រប់លោកគ្រូ។

ក៖ ចុះយាយនៅចងចាំជីដូនជីតាយាយបានទេយាយ?

ខ៖ ជីដូនជីតាខ្ញុំ?

ក៖ បាទ។

ខ៖ គាត់ខូចអស់ហើយ។

ក៖ បាទ ប៉ុន្តែយាយនៅចងឈ្មោះគាត់ទេ?

ខ៖ ស្គាល់។

ក៖ ជីដូនជីតាខាងម្តាយឈ្មោះអ្វីដែរ?

ខ៖ ឈ្មោះពៅ យាយពៅ។

ក៖ ចុះតាវិញ?

ខ៖ តា តាហែម។

ក៖ តាហែម យាយពៅ?

ខ៖ ចាស។

ក៖ ណឹងខាងម្តាយ?

ខ៖ ខាងម្តាយ។

ក៖ ចុះខាងឪពុកវិញ?

ខ៖ ខាងអ៊ុំខ្ញុំ?

ក៖ បាទ ខាងឪពុកទី២?

ខ៖ ឪពុកទី២?

ក៖ បាទ។

ខ៖ ឪពុកទី២គាត់ឈ្មោះយាយប៉ោម ។

ក៖ ចុះតាវិញ?

ខ៖ តាជា អរនែ តាអីភ្លេចបាត់ហើយឈប់សិនកូន យាយប៉ោម តាសោម។

ក៖ តាសោម យាយប៉ោមណឹងខាង?

ខ៖ ខាងឪពុកចុង។

ក៖ ចុះកាលយាយកកើតមកយាយទាន់យាយតាទាំង៤ណឹងទេ?

ខ៖ ទាន់តើ។

ក៖ ទាន់ទាំងអស់?

ខ៖ ចាស គាត់ខូចហើយ។

ក៖ បាទ។

ខ៖ គាត់ខូចនៅនិងផ្ទះនៅឯវត្តពោធិណឹងឯង។

ក៖ ចុះយាយមានអនុស្សាវរីយ៍អ្វីខ្លះដែរជាមួយគាត់ដែរយាយ?

ខ៖ យាយខ្ញុំគាត់ស្លូតដែរអត់ដែលចេះថាឲ្យចៅម៉េចៗអត់ ខ្ញុំវាថាបានល្អ ម្តាយក៏ល្អឪពុកក៏ល្អ យាយខ្ញុំមិនដែលជេរខ្ញុំមួយម៉ាត់ទេ ចុះខ្ញុំបម្រើគាត់ ពេលខ្ញុំនៅតូចចេះគាត់់អាំងភ្លើងចឹងខ្ញុំទៅអាំងជាមួយគាត់ទៅ អាំងមានអាធ្លាក់ពីលើគ្រែក៏មានដែរ។

ក៖ ចុះតាំងពីក្មេងមកដល់សព្វថ្ងៃណឹងយាយធ្លាប់ប្រកបការងារអ្វីដែរដើម្បីចិញ្ចឹមជីវិត?

ខ៖ នៅលក់ចេះៗឯងលោកគ្រូ។

ក៖ អត់ធ្លាប់នេសាទទេ?

ខ៖ អត់ អត់ទេអត់ដែលបានទៅរកត្រីរកសាច់និងគេទេ។

ក៖ តែលក់ដូរប៉ុណ្ណឹងឯង?

ខ៖ តែលក់ដូរប៉ុណ្ណោះឯង លក់តែផ្លែឈើកំប៉ិកកំប៉ុកមុខផ្ទះអញ្ចេះឯង។

ក៖ ចុះអត់មានធ្លាប់ប្រកបអាជីវកម្មលក្ខណៈគ្រួសារ ដូចជាចិញ្ចឹមគោ ចិញ្ចឹមជ្រូក ចិញ្ចឹមមាន់ទេ?

ខ៖ អត់ដែលទេ អត់ដែលបានចិញ្ចឹមមាន់ ចិញ្ចឹមទាអីទេ នៅតែលក់អញ្ចេះឯងលក់ ហើយមិនពិបាកមិនដឹងថាទៅរកអី។

ក៖ បាទយាយ ចុះយាយមានបងប្អូន ឬក៏សាច់ញាតិណាដែលរស់នៅក្រៅប្រទេសអត់ទេយាយ?

ខ៖ អត់មានមិនដឹងជាគេទៅឯណាមកឯណីទេ មានប៉ុន្តែទៅណាអស់ទៅ បងប្អូនឪពុកមារឪពុកអីទាំងអស់ ធ្វើគ្រូបង្រៀននោះងាប់អស់រលីងអត់មានអ្នកណានៅសល់ គេស្នើរអស់។

ក៖ ចុះកាលណឹងនៅពេលដែលចូលស្រុកយាយអត់មានជ្រួលច្របល់ចង់រត់ទៅខាងជាយដែនថៃអីនិងគេទេយាយ?

ខ៖ អត់ទេគេបបួលទៅខ្ញុំអត់ទៅ។

ក៖ អរ មានគេបបួលដែរ?

ខ៖ ចាស ដែលវៀតណាមចូលខ្ញុំទៅៗចោលម៉ែខ្ញុំ ចោលបងប្អូនខ្ញុំអត់ទៅគេបបួលទៅដែរ ដែលចូលពីវៀតណាមកវិញគេបបួលទៅ។

ក៖ បាទយាយ ចុះយាយនៅមានមិត្តភកិ្តដែលសិ្នតស្នាលធំធាត់មកជាមួយគ្នាដល់សព្វថ្ងៃមានទេយាយតាំងពីក្មេង អ្នករៀនជាមួយគ្នា ឬក៏អ្នកដែលយាយជួបជំនាន់ប៉ុល ពតណឹងមានទាក់ទងគ្នាឥលូវទេ?

ខ៖ សព្វថ្ងៃគេសុំសីលអស់ហើយ។

ក៖ ប៉ុន្តែមានដែរ?

ខ៖ ពួកម៉ាក ចាសមាន។

ក៖ ប៉ុន្មាននាក់ដែរយាយ?

ខ៖ ៤ ៥នាក់ ឆ្នាំដំណាលៗគ្នា។

ក៖ អីយ៉ា ចឹងយាយអាចជួយប្រាប់បន្តិចបានទេថាពួកគាត់ឈ្មោះអ្វីដែរយាយ?

ខ៖ គេបានគ្រួសារអស់ខ្ញុំអត់ស្គាល់ឈ្មោះគេ ស្គាល់តែ ដូចថាឈ្មោះពួកម៉ាកខ្លួនឯងបានស្គាល់។

ក៖ បាទឈ្មោះពួកម៉ាកណឹង?

ខ៖ ឈ្មោះអីមានតែ យាយវ៉ាត យាយវឹង យាយមិត្ត ហើយខ្ញុំ យាយមួនមួយទៀត ៥នាក់នោះឯង ឆ្នាំដំណាលគ្នា។

ក៖ ចុះកាលណឹងយាយមានអនុស្សាវរីយ៍អ្វីខ្លះដែរជាមួយពួកគាត់ណឹង?

ខ៖ មានអនុស្សាវរីយ៍ឯណាមានតែទិញម្លូរ ស្លារទៅលក់ទាំងអស់គ្នា ទៅលក់ផ្សារលើទាំងអស់គ្នាសៀមរាប មានអារែកដើរក៏មានដែរ។

ក៖ នៅឆ្នាំណាដែរយាយកាលណឹង?

ខ៖ ហាស?

ក៖ នៅឆ្នាំណាដែរ?

ខ៖ ឆ្នាំនោះប្រហែល២០ជាង ២០ហើយ។

ក៖ អរចឹងពីមុនប៉ុល ពតចូលមកមែនទេយាយ?

ខ៖ ចាស មុន។

ក៖ យាយរែកពីនេះទៅលក់នៅនោះ?

ខ៖ ចាស។

ក៖ ដើរទៅ?

ខ៖ ដើរទូលទៅ។

ក៖ ទាំងអស់គ្នាចឹងម៉ង?

ខ៖ ណឹងឯងមានអីលោកគ្រូមានទាន់មានកង់មានអីឯណាអត់ គ្រាន់តែថានឿយទៅលក់ចឹងឯង ទិញសា្លរ ទិញដូងទៅ ទៅលក់ ដល់យូរតិចទៅបានមានកង់ខ្លួនឯង ដល់អាយុប្រហែល២០ជាងមានកង់ជិះ ទៅក្រោកទៅពីម៉ោង៣ ម៉ោង៤ ទៅដល់ផ្សារប៉ុណ្ណោះឯង អត់ដែលបានទៅរកត្រី រកសាច់អីទេ។

ក៖ បាទ ចុះសព្វថ្ងៃណឹងពួកគាត់នៅឯណាដែរយាយ?

ខ៖ អ្នកណា?

ក៖ មិត្តភិក្តយាយណឹងណា?

ខ៖ អរ នៅវត្តពោធិយើងនេះ។

ក៖ នៅណឹងទាំងអស់គ្នា?

ខ៖ ចាសគេបានប្តីបានអីអស់ហើយ ខ្ញុំទៅលេងប្អូនខ្ញុំវត្តពោធិទៅ គេឃើញគេសួរថាម៉េចរកស៊ីបានអត់ រកគ្រប់តែមាត់។

ក៖ បាទ ចុះយាយមានក្រុមគ្រួសារមែនទេយាយ?

ខ៖ ក្រុមគ្រួសារម៉េច?

ក៖ ស្វាមី ប្តី?

ខ៖ អរ ងាប់អស់ហើយថាគេស្នើរណឹងឯង។

ក៖ បាទយាយ ចុះយាយអាចឈ្មោះគាត់ គាត់ឈ្មោះអ្វីដែរយាយ?

ខ៖ ឈ្មោះសៀប ដែលប្តីខ្ញុំមុន ហើយបងប្អូនខាងគាត់ក៏ងាប់អស់រលីងដែរ អាពតងាប់អស់។

ក៖ ចុះយាយមានក្រុមគ្រួសារប៉ុន្មានដែរយាយ?

ខ៖ ចាស?

ក៖ មានក្រុមគ្រួសារប៉ុន្មាន? មានតែគាត់ទេ ឬក៏មានអ្នកផ្សេងទៀត?

ខ៖ ខ្ញុំមានទាំងអស់ពីរនាក់ ជំនាន់អាពតមួយងាប់ ទៅមានសព្វថ្ងៃនេះមួយប៉ុន្តែខ្ញុំលែងគ្នាអត់បាននិយាយគ្នាទេបានកូននេះឯង បានកូនស្រី២នាក់។

ក៖ បាទយាយ ចឹងយាយប្រាប់ឈ្មោះមិញណឹងឈ្មោះអ្នកដែលនៅសម័យប៉ុល ពតមែនទេយាយ?

ខ៖ ចាស។

ក៖ ចុះយាយបានរៀបអាពាហ៍ពិពាហ៍ជាមួយគាត់ណឹងនៅឆ្នាំណាដែរយាយ?

ខ៖ កាលនោះខ្ញុំការ២១លោកគ្រូ កាលការ។

ក៖ ការនៅឯណាវិញយាយកាលណឹង?

ខ៖ នៅវត្តពោធិណឹងឯង វត្តពោធិយើងណឹងឯង ស្រុកកំណើតនៅនោះឯងការនោះ
ឯង។

ក៖ ចុះអាពិពាហ៍ពិពាហ៍យាយកាលណឹង ត្រូវបានរៀបចំឡើងដោយឪពុកម្តាយ ឬក៏រៀបចំឡើងដោយចិត្តខ្លួនឯងដែរកាលណឹងយាយ?

ខ៖ អត់ទេ ឪពុកម្តាយរៀបឲ្យ។

ក៖ ចុះយាយបានស្គាល់ស្វាមីពីមុនបានរៀបការជាមួយគ្នាទេ?

ខ៖ ស្គាល់ឈ្មោះសៀប ។

ក៖ ម៉េចស្គាល់គ្នាដែរយាយកាលណឹង?

ខ៖ អរកាលនោះគេឃើញ គេមកដណ្តឹង២ ៣ដងទៅខ្ញុំថាមិនយក មិនយក ម៉ែខ្ញុំចេះបង្ខំឲ្យ ទៅខ្ញុំកាលនោះខ្ញុំថាកុំញ៉ែញ៉រច្រើនបើថាស្រលាញ់ខ្ញុំ អ្នកដាក់មាសឲ្យខ្ញុំ៥ជីមក ខ្ញុំនៅឆោតដែរ ទៅអាយុ២០ ១៨អីចេះតែមកនិយាយហើយនិយាយទៀត ទៅក៏យកតាមម៉ែខ្ញុំទៅ រៀបការ២១នោះឯង។

ក៖ ចុះយាយស្គាល់គ្នាកាលណឹងអ្នកភូមិជាមួយគ្នាឬក៏ម៉េចដែរយាយ?

ខ៖ អត់ទេអ្នកស្រុកឆ្ងាយ អ្នកនៅកំពង់ភ្លុក។

ក៖ អរ ចឹងគាត់ទៅដល់នោះ?

ខ៖ ចាសគាត់មកធ្វើការនៅនេះជួលព័ន្ធឲ្យគេទៅឃើញខ្ញុំ។

ក៖ ឃើញលង់ស្រលាញ់បណ្តោយ?

ខ៖ ស្រលាញ់។

ក៖ បាទយាយ ចុះយាយជាមួយគាត់បានកូនប៉ុន្មាននាក់ដែរយាយ?

ខ៖ បានកូនតែ១ទេ ។

ក៖ ចុះជាមួយក្រុមគ្រួសារក្រោយបានកូនប៉ុន្មាននាក់ដែរ?

ខ៖ កូន៣នាក់។

ក៖ ចុះយាយចាំទេថាបានក្រុមគ្រួសារក្រោយណឹងនៅឆ្នាំណាដែរយាយ? បែកមកពី
ប៉ុល ពតប៉ុន្មានឆ្នាំបានបានគ្រួសារ?

ខ៖ អរ បែកពីវៀតណាមចូលទៅមក បានគ្រួសារ។

ក៖ អរ ៧៩ណឹងម៉ង?

ខ៖ ចាស ៧៩។

ក៖ បាទ ចុះយាយស្គាល់គាត់ណឹងរបៀបណាដែរ? អ្នកស្រុកជាមួយគ្នាឬក៏ម៉េច?

ខ៖ អ្នកស្រុកកំពង់ភ្លុកដែរប្តីក្រោយ អ្នកកំពង់ភ្លុក។

ក៖ ចឹងយាយអាចជួយប្រាប់បានទេថាមូលហេតុអីក៏បែកគ្នាដែរឥលូវណឹង?

ខ៖ ទេមានប្រពន្ធ២ ៣នាក់ទៅខ្ញុំខឹងបែកទៅខ្ជិល។

ក៖ ក៏បន្សល់ទុក៣នាក់ទៅ?

ខ៖ ចាស។

ក៖ ចឹងយាយអាចជួយប្រាប់បន្តិចបានទេថាពេលវេលាមួយណាក្នុងជីវិតរបស់យាយដែលយាយគិតថា ជាពេលពិបាកបំផុតក្នុងជីវិតដែរ? ក្មុងរយៈពេល៧៥ ៧៦ឆ្នាំ
ណឹងណា?

ខ៖ អត់ទេលោកគ្រូខ្ញុំធម្មតាទេ។

ក៖ អត់មានពេលលំបាកទេ?

ខ៖ អត់លំបាកទេ គិតតែពីធ្វើត្រីទៅ យកត្រីមកអាំងដាំបាយដាំអីហូបទៅធម្មតា អត់មានពិបាកចិត្តអីទេ ចុះលោកជម្លៀសចំស្រុកស្រួលដែរលោកគ្រូ បើចំស្រុកគេយ៉ាប់ប យ៉ាប់ហើយ យកទៅវាយចោលវាយអី ជម្លៀសតិចវាយចោល ជម្លៀសតិចវាយចោល ខ្ញុំអត់ទេនៅនិងភូមិអូរ ពេលគេច្រូតរួចទៅខ្ញុំសុំគេដាំដំឡូងគេឲ្យដាំ ប៉ុន្តែខ្ញុំអត់មានដីដាំគេភ្ជួរឲ្យ ដាំដំឡូងហូបទៅបាននៅកន្លែងស្រួលអត់មានពិបាកមានអី ដំឡូងដកមកមើមប៉ុនៗនេះ។

ក៖ ចឹងយើងដាំហើយយើងដកមកគេឲ្យញុំដែរយាយ?

ខ៖ ចុះយើងធ្វើ់អីធ្វើទៅ ចឹងបានខ្ញុំថាខ្ញុំនៅចំកន្លែងស្រួលលោកគ្រូ។

ក៖ ខ្ញុំលឺថាកន្លែងខ្លះមិនបានទេយើងដាំខ្លួនឯង សូម្បីតែម្ទេស ឬក៏អីបេះណឹងគេឃើញក៏គេវាយ។

ខ៖ ចាស គេនេះមិនឲ្យដាំទេ កន្លែងពួកខ្ញុំស្រុកខ្ញុំដាំទាំងអស់ ជី ស្លឹកគ្រៃខ្ញុំដាំទាំងអស់ ដំឡូងដាំបបរខ្លួនឯងខ្លួនអីទាំងអស់ គេអត់មានដកយកទេ ខ្ញុំចំអាកន្លែងស្រួលៗ ដល់នៅឃ្លាំងនេះធ្វើត្រីហូប។

ក៖ បាទ ចុះយាយអាចប្រាប់បានទេថាពេលវេលាមួយណាដែលយាយសប្បាយចិត្តជាងគេបំផុតក្នុងជីវិតដែរពេលណាទៅយាយ?

ខ៖ សប្បាយហា?

ក៖ បាទ ពេលណាសប្បាយជាងគេម៉ងក្នុងជីវិត?

ខ៖ សប្បាយមានតែវៀតណាមចូលវិញក៏សប្បាយមានកើតទុក្ខអី។

ក៖ បានគេមកជួយរំដោះមែនទេយាយ?

ខ៖ ចាស មកជួយរំដោះយើង កាលនោះនៅចេះតែស្តុកស្តមៗចេះតែនិយាយ ទៅដល់ស្ទូងអញ្ចេះចេះតែនិយាយគ្នាថា អើយដល់ពេលណាគេចូលទេ ដល់គេមកជួយយើងចេះចុះ ចេះតែនិយាយទៅខ្សិបៗទៅ មិនឲ្យគេដឹងទេណា និយាយស្ងាត់ៗ ស្ទូងដកសោរទៅសម្រាកទៅហូបបាយ ហូបអី។

ក៖ ចឹងនៅពេលដែលយាយទៅរៀនណឹង យាយមានដែលមានក្តីស្រម៉ៃថាធំឡើងចង់ធ្វើអ្វីទេយាយ កាលនៅរៀនណឹង?

ខ៖ កាលរៀន រៀនបានតែប៉ុន្មានណឹង អាយុ១៧ ១៨ ឈប់បាត់។

ក៖ បាទ ប៉ុន្តែកាលនៅរៀនមានចង់ថាធ្វើគ្រូពេទ្យ ឬក៏ចង់រកស៊ី ឬក៏ចង់ធ្វើគ្រូបង្រៀនអីទេ?

ខ៖ ទេ ខ្ញុំគ្រាន់តែថាមួយរៀនឲ្យចេះមិនចង់វែងឆ្ងាយទៅទៀតទេ កាលនោះម៉ែខ្ញុំរកមិនសូវបានដែរ ឲ្យតែចេះដឹង។

ក៖ ចេះអានអក្សរទៅ?

ខ៖ ចាស។

ក៖ បាទយាយ ចឹងឥឡូវមកដល់ទាក់ទងជាមួយចំណង់ចំណូលចិត្តយាយវិញម្តង តាំងពីក្មេងមកដល់ឥឡូវយាយចូលចិត្តពិសារម្ហូបណាជាងគេដែរយាយ ឬក៏សម្លរណាជាងគេដែរយាយ?

ខ៖ អូ! លោកគ្រូអើ់យសម្លរមិនសូវទេ បានតែអាំងដុត។

ក៖ ចុះយាយចូលចិត្តអីដែរយាយ ចូលចិត្តជាងគេ?

ខ៖ សម្លរស្មារទោសខ្ញុំអត់សូវចូលចិត្តប៉ុន្មានទេ ស្លរម្ជូរត្រកួនអីខ្ញុំអត់ដែលហូបទេ បើថាស្ងោរត្រីស្ងោរអីខ្ញុំចេះតែហូប ត្រីចៀនត្រីអី ប្រហុកលីងប្រហុកអីចូលចិត្តណាស់ សម្លរមិនសូវទេ។

ក៖ ចុះអត់មានចូលចិត្តការី ចាប់ឆាយអីនិងគេអត់មានទេ?

ខ៖ ទេ អានោះទាល់តែកូនធ្វើបុណ្យទានចេះតែហូបទៅ សម្លរការីទៅ មីទៅ កូនខែភ្ជុំខែអីចេះតែធ្វើទៅប្រគេនលោកប្រគេនអី។

ក៖ បាទយាយ ចុះយាយជាអ្នកចូលចិត្តស្តាប់តន្ត្រីទេយាយកាលពីក្មេង កាលពីនៅក្រមុំអី? ចូលចិត្តទេ?

ខ៖ ស្តាប់ ស្តាប់វិទ្យុអី។

ក៖ បាទប៉ុន្តែចូលចិត្តស្តាប់ចម្រៀងទេកាលណឹង?

ខ៖ ចម្រៀងពីដើមអីចេះតែស្តាប់ទៅ។

ក៖ ចុះយាយចេះលេងឧបរកណ៍តន្រីអីអត់ទេយាយ?

ខ៖ អត់ចេះទេលោកគ្រូអើយ អត់ចេះអីសោះ។

ក៖ អត់មានកូនចៅ ឬក៏អ្នកនៅក្នុងផ្ទះចេះលេងតន្ត្រី ឬក៏នៅខាងសិល្បៈអីទេយាយ?

ខ៖ អត់មានទេ គ្រាន់តែរៀន រៀនមានអាណានេះបានទៅរៀនអីអត់។

ក៖ ចុះកាលពីយាយនៅក្មេង ឬក៏កាលពីនៅក្រមុំ ពេលភ្ជុំបិណ្ឌ ពេលចូលឆ្នាំ ឬក៏អីបានទៅលេងល្បែងប្រជាប្រិយអិ្វីដែរតាមវត្ត?

ខ៖ លេងតាមវត្តមានតែទាញព្រាត់ ទាញព្រាត់ទាញអីរាំរែកម៉ែខ្ញុំមិនឲ្យរាំផង ខែបុណ្យទានអត់ឲ្យរាំ បើពេលចូលឆ្នាំទៅលេងចោលឈូង ទាញព្រាត់អីបាន។

ក៖ បាទ ចុះយាយអាចប្រាប់បន្តិចបានទេថាកាលណឹង គេទៅលេងតាមវត្តតាមអីណឹងសប្បាយខុសពីឥឡូវយ៉ាងម៉េចដែរ?

ខ៖ កាលនោះសប្បាយមែន ក្រមុំទាំងអស់គ្នាហឺទៅ ទាញព្រាត់ទាញអីទៅលេងឈូងបោះអង្គុញទៅ ចូលឆ្នាំខែចូលឆ្នាំ។

ក៖ ចឹងខុសពីឥឡូវមែនទេយាយ?

ខ៖ ខុសពីឥឡូវ ពីដើមគេសប្បាយ សព្វថ្ងៃមិនសូវមានអ្នកណាលេងអង្គុញអីដូចពីដើមអត់ ជំនាន់ចាស់កាលនោះ មនុស្សចាស់ក៏ទាញដែរ ទាញព្រាត់។

ក៖ បាទយាយ ចុះមកដល់សព្វថ្ងៃណឹងយាយមានកូននិងចៅប៉ុន្មាននាក់ដែរយាយ?

ខ៖ ចៅនោះលោកគ្រូអើយចៅជិត២០ហើយ ១៨ ១៩ហើយចៅ ចុះអាសានប៉ុន្មាន៨បាត់ហើយ ៨ ៩បាត់ហើយ ចុះមុំ៥ ហេង៥ទៀតប៉ុន្មាន ចែកឲ្យមើល១៩ចៅ។

ក៖ អញ្ចឹងមកដល់ចុងបញ្ចប់នេះតើយាយមានអ្វីងច់ងផ្តាំផ្ញើ ឬក៏ទូលន្មានទៅកាន់កូនចៅជំានាន់ក្រោយរបស់យាយទេ? ថាតើពួកគេគួរតែរស់នៅបែបណ ឬក៏ធ្វើជាមនុស្សបែបក្នុងសង្គមដែរយាយ? មានអ្វីចង់ប្រដៅពួកគាត់ទេ?

ខ៖ លោកគ្រូអើយចេះតែប្រដៅវាឲ្យទៅរៀនទៅសូត្រប៉ុណោះឲ្យវាចេះដឹងប៉ុណ្ណោះ មានអីមានឲ្យតែវារៀនប៉ុណ្ណោះឯង កុំឲ្យតែប្រើម្យ៉ាងៗផ្សេងចេះតែប្រដៅវាទៅ កុំឲ្យវាជក់ស៊ីអី។

ក៖ បាទយាយ អញ្ចឹងខ្ញុំសូមអរគុណដល់យាយដែលបានចំណាយពេលវេលាសម្ភាន៍ជាមួយខ្ញុំណាយាយណា ចឹងខ្ញុំសូមជូនពរឲ្យយាយមានសុខភាពល្អ មានសំណាងល្អ និងមានសុភមង្គលក្នុងក្រុមគ្រួសារយាយណា។

ខ៖ ចាស សាធុ។